31998R2140
L 270/9
JURNALUL OFÍCIAL AL UNIUNII EUROPENE
REGULAMENTUL (CE) NR. 2140/98 AL COMISIEI
din 6 octombrie 1998
de modificare a Regulamentului (CEE) nr. 1014/90 privind normele de aplicare cu privire la definirea, descrierea și prezentarea băuturilor spirtoase
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 1576/89 al Consiliului din 29 mai 1989 de stabilire a normelor generale cu privire la definirea, descrierea și prezentarea băuturilor spirtoase (1), modificat ultima dată de Actul de aderare a Austriei, Finlandei și Suediei, în special articolul 6,
întrucât Regulamentul (CEE) nr. 1014/90 (2) al Comisiei, modificat ultima dată de Regulamentul (CE) nr. 2523/97 (3), a stabilit normele de aplicare referitoare la definirea, descrierea și prezentarea băuturilor spirtoase; întrucât, pentru a proteja băutura tradițională Bierbrand sau eau de vie de bière, îndulcită sau nu în conformitate cu tradițiile naționale, împotriva concurenței neloiale și pentru a menține un nivel calitativ ridicat al acestui tip de băutură, utilizarea termenului ar trebui restrânsă la băutura spirtoasă definită în anexa la prezentul regulament;
întrucât măsurile prevăzute în prezentul regulament sunt în conformitate cu avizul Comitetului de aplicare pentru băuturi spirtoase,
ADOPTĂ PREZENTUL REGULAMENT:
Articolul 1
Următorul punct 13 se adaugă în anexa la Regulamentul (CEE) nr. 1014/90:
13. Bierbrand sau eau de vie de bière: băutură spirtoasă:
-
obținută exclusiv prin distilarea directă a berii proaspete cu tărie alcoolică în volume mai mică de 86 %, astfel încât produsul distilat obținut să aibă caracteristici organoleptice rezultate din bere;
-
cu tărie alcoolică minimă în volume de 38 %, pentru distribuție în vederea consumului uman în cadrul Comunității.”
Articolul 2
Prezentul regulament intră în vigoare în a treia zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 6 octombrie 1998.